**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ**

**ЗА ФЕВРУАРИ 2025 ГОДИНА**

*Месечната инфлация е 0.6%, а годишната инфлация е 4.0%. Инфлацията е измерена чрез ИПЦ, като месечната инфлация се отнася за февруари 2025 г. спрямо предходния месец, а годишната инфлация е за февруари 2025 г. спрямо същия месец на предходната година.*


*През февруари 2025 г. спрямо предходния месец най-голямо е увеличението на цените в групите: „Съобщения“ (+2.3%), „Алкохолни напитки и тютюневи изделия“ (+1.0%), „Ресторанти и хотели“ (+0.9%), „Развлечения и култура“ (+0.9%) и „Хранителни продукти и безалкохолни напитки“ (+0.8%). Намаление е регистрирано в групите „Облекло и обувки“ (-2.1%) и „Жилищно обзавеждане, стоки и услуги за домакинството и за обичайното поддържане на дома“ (-0.1%).*

**Индекс на потребителските цени (ИПЦ)**

През февруари 2025 г. **месечната инфлация** е 0.6%, а **годишната инфлация** за февруари 2025 г. спрямо февруари 2024 г. е 4.0%[[1]](#footnote-1).

Инфлацията от началото на годината (февруари 2025 г. спрямо декември 2024 г.) е 2.6%, а средногодишната инфлация за периода март 2024 - февруари 2025 г. спрямо периода март 2023 - февруари 2024 г. е 2.5%.

**Фиг. 1. Инфлация, измерена чрез ИПЦ, по месеци**

******

***Месечна инфлация***

През февруари 2025 г. цените на стоките и услугите са се увеличили в следните потребителски групи:

* „Съобщения“ - увеличение с 2.3%;
* „Алкохолни напитки и тютюневи изделия“ - увеличение с 1.0%;
* „Ресторанти и хотели“ - увеличение с 0.9%;
* „Развлечения и култура“ - увеличение с 0.9%;
* „Хранителни продукти и безалкохолни напитки“ - увеличение с 0.8%;
* „Транспорт“ - увеличение с 0.6%;
* „Разнообразни стоки и услуги“ - увеличение с 0.6%;
* „Здравеопазване“ - увеличение с 0.4%;
* „Образование“ - увеличение с 0.4%;
* „Жилища, вода, електроенергия, газ и други горива“ - увеличение с 0.3%.

По-ниски са цените на стоките и услугите в следните потребителски групи:

* „Облекло и обувки“ - намаление с 2.1%;
* „Жилищно обзавеждане, стоки и услуги за домакинството и за обичайното поддържане на дома“ - намаление с 0.1%.

През месец февруари 2025 г. са се увеличили цените на следните хранителни продукти: пипер - с 9.9%, краставици - с 8.5%, ябълки - с 6.5%, кафе - с 4.8%, кореноплодни зеленчуци (моркови и червено цвекло) - с 4.2%, зеле - с 3.8%, цитрусови и южни плодове - с 3.6%, маргарин - с 3.0%, хляб - с 2.7%, картофи - с 2.2%, бира - с 2.1%, трайни колбаси - с 1.9%, млечни масла - с 1.6%, газирани напитки - с 1.4%, зрял чесън - с 1.3%, извара - с 1.2%, бебешки храни - с 1.1%, захар - с 1.1%, пълномаслено прясно мляко - с 1.0%, кашкавал - с 0.9%, ракии - с 0.9%, вина - с 0.9%, кисели млека - с 0.8%, риба - с 0.7%, нискомаслено прясно мляко - с 0.6%, сол - с 0.5%, малотрайни колбаси - с 0.4%, сирене - с 0.4%, олио - с 0.4%, и други.

Намалени са цените на следните хранителни продукти: домати - с 5.5%, яйца - с 2.8%, гъби - с 2.2%, леща - с 1.8%, зелен лук, чесън и праз - с 1.6%, минерална вода - с 1.6%, зрял боб - с 1.4%, маслини - с 1.3%, чипс - с 1.3%, плодови сокове - с 1.0%, свинско месо - с 1.0%, месо от едър рогат добитък - с 0.9%, зърнени закуски - с 0.8%, мляно месо (кайма) - с 0.7%, месо от домашни птици - с 0.6%, ориз - с 0.6%, сладка, мармалади и мед - с 0.6%, оцет - с 0.4%, чай - с 0.2%, макаронени изделия - с 0.2%, и други.

В групите на нехранителните стоки и на услугите e регистрирано увеличение на цените при: събиране и изхвърляне на битови отпадъци - с 6.7%, градинарство и цветарство - с 3.4%, метан за ЛТС - с 3.3%, телекомуникационни услуги - с 3.0%, курсове за водачи на ЛТС - с 2.8%, климатици - с 2.6%, централно газоснабдяване - с 2.0%, химическо чистене - с 2.0%, паркоместа под наем - с 1.8%, кина и театри - с 1.5%, дизелово гориво - с 1.3%, бензин А95Н - с 1.3%, бръснаро-фризьорски услуги и услуги за поддържане на добър външен вид - с 1.2%, пелети - с 1.2%, препарати за почистване на съдове - с 1.0%, цигари - с 0.9%, бензин А100Н - с 0.9%, таксита - с 0.7%, дърва за отопление - с 0.5%, газ пропан-бутан за ЛТС - с 0.4%, хотели във ваканционни центрове и курорти - с 0.4%, действителни наеми за жилища - с 0.3%, и други.

При нехранителните стоки и услугите е регистрирано намаление на цените при: международни полети - с 19.3%, електрически уреди за лична хигиена и разкрасяване - с 4.1%, ютии - с 4.1%, готварски печки - с 3.9%, обувки - с 3.4%, прахосмукачки - с 2.9%, отоплителни уреди - с 2.5%, прахове за пране - с 2.1%, перални, сушилни и съдомиялни машини - с 1.7%, бойлери - с 1.6%, облекло - с 1.5%, козметични продукти - с 1.0%, хладилници - с 0.5%, почистващи и дезинфекционни средства (течни препарати за почистване на дома) - с 0.4%, въглища - с 0.2%, гуми за автомобили и велосипеди - с 0.2%, и други.

Регистрирано е увеличение на цените на: услуги на медицински лаборатории - с 1.2%, лекарски услуги - с 1.1%, лекарствените продукти - с 0.4%, и стоматологични услуги - с 0.1%.

***Натрупана инфлация***

Натрупаната инфлация, измерена с ИПЦ, за последните три години (февруари 2025 г. спрямо февруари 2022 г.) е 24.7%, а за последните пет години (февруари 2025 г. спрямо февруари 2020 г.) е 37.1%.

***Окончателни данни за януари 2025 година***


По окончателни данни на НСИ през януари 2025 г. месечната инфлация е 2.0% спрямо предходния месец, а годишната инфлация за януари 2025 г. спрямо януари 2024 г. е 3.8%[[2]](#footnote-2).

**Хармонизиран индекс на потребителските цени** **(ХИПЦ)**

През февруари 2025 г. **месечната инфлация** е 0.4%, а **годишната инфлация** за февруари 2025 г. спрямо февруари 2024 г. е 3.9%[[3]](#footnote-3).

Инфлацията от началото на годината (февруари 2025 г. спрямо декември 2024 г.) е 2.2%, а средногодишната инфлация за периода март 2024 - февруари 2025 г. спрямо периода март 2023 - февруари 2024 г. е 2.6%.

**Фиг. 2. Инфлация, измерена чрез ХИПЦ, по месеци**



***Месечна инфлация***

Според ХИПЦ през февруари 2025 г. цените на стоките и услугите са се увеличили в следните потребителски групи:

* „Съобщения“ - увеличение с 2.3%;
* „Алкохолни напитки и тютюневи изделия“ - увеличение с 1.0%;
* „Хранителни продукти и безалкохолни напитки“ - увеличение с 0.7%;
* „Ресторанти и хотели“ - увеличение с 0.7%;
* „Жилища, вода, електроенергия, газ и други горива“ - увеличение с 0.6%;
* „Развлечения и култура“ - увеличение с 0.5%;
* „Разнообразни стоки и услуги“ - увеличение с 0.5%;
* „Здравеопазване“ - увеличение с 0.4%;
* „Образование“ - увеличение с 0.4%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.3%.

По-ниски са цените на стоките и услугите в следните потребителски групи:

* „Облекло и обувки“ - намаление с 1.9%;
* „Транспорт“ - намаление с 0.6%.

***Натрупана инфлация***

Натрупаната инфлация, измерена с ХИПЦ, за последните три години (февруари 2025 г. спрямо февруари 2022 г.) е 22.3%, а за последните пет години (февруари 2025 г. спрямо февруари 2020 г.) е 32.9%.

**Индекс на цените за малката кошница (ИЦМК)**

Според **индекса на цените за малката кошница** през февруари 2025 г. е регистрирано увеличение с 0.6% на месечна база и увеличение с 3.7% от началото на годината[[4]](#footnote-4).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* хранителни продукти - увеличение с 1.1%;
* услуги - увеличение с 0.1%;
* нехранителни стоки - увеличение с 0.1%.

***Окончателни данни за януари 2025 година***

По окончателни данни на НСИ според индекса на цените за малката кошница през януари 2025 г. е регистрирано увеличение с 3.1% на месечна база[[5]](#footnote-5).

**Методологични бележки**

**Индексът на потребителските цени (ИПЦ) е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **(ХИПЦ) е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2025 г. за тегла се използват данни за крайните парични потребителски разходи на домакинствата (КППРД) - вътрешна концепция за 2023 г., които са преразгледани и актуализирани, за да бъдат представителни за 2024 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[6]](#footnote-6).

В изпълнение на изискванията на Регламент (ЕС) № 2015/2010 **от началото на 2016 г. е сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D:\Desktop\OGLED_05-2024\MONTHLY%20CALCULATION\A\Press%20release\www.nsi.bg)).

**Индексът на цените за малката кошница (ИЦМК)** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**ИПЦ, както и ИЦМК за януари 2025 г. се обявяват като предварителни,** тъй като са изчислени с данни от изследването на домакинските бюджети за периода октомври 2023 - септември 2024 година. **Окончателните данни за ИПЦ и ИЦМК за януари 2025 г.,** изчислени с годишните данни за теглата от изследването на домакинските бюджети за 2024 г., се обявяват заедно с данните за февруари 2025 година.

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |  |  |  |  |  |
| --- | --- | --- | --- | --- | --- |
| **Индекси на потребителските цени за февруари 2025 година** | | | | | |
|  |  |  |  |  | (Проценти) |
| **Потребителски групи** | | **Тегла** | **II.2025** | | |
| **януари 2025 = 100** | **декември 2024 = 100** | **февруари 2024 = 100** |
| **00** | **Общ ИПЦ** | **100.000** | **100.6** | **102.6** | **104.0** |
| 01 | Хранителни продукти и безалкохолни напитки | 29.826 | 100.8 | 103.3 | 104.6 |
| 02 | Алкохолни напитки и тютюневи изделия | 4.718 | 101.0 | 102.7 | 107.4 |
| 03 | Облекло и обувки | 4.552 | 97.9 | 93.9 | 98.6 |
| 04 | Жилища, вода, електроенергия, газ и други горива | 13.573 | 100.3 | 105.0 | 105.6 |
| 05 | Жилищно обзавеждане, стоки и услуги за домакинството и за обичайното поддържане на дома | 5.967 | 99.9 | 100.5 | 99.3 |
| 06 | Здравеопазване | 7.928 | 100.4 | 101.7 | 102.7 |
| 07 | Транспорт | 9.312 | 100.6 | 102.4 | 102.1 |
| 08 | Съобщения | 5.022 | 102.3 | 104.8 | 100.9 |
| 09 | Развлечения и култура | 7.645 | 100.9 | 102.6 | 106.1 |
| 10 | Образование | 0.509 | 100.4 | 101.0 | 106.8 |
| 11 | Ресторанти и хотели | 5.764 | 100.9 | 103.2 | 109.5 |
| 12 | Разнообразни стоки и услуги | 5.184 | 100.6 | 101.6 | 104.2 |
|  | |  |  |  |  |
| Хранителни стоки | | 31.131 | 100.8 | 103.3 | 104.5 |
| Нехранителни стоки | | 34.890 | 100.2 | 100.5 | 100.2 |
| Обществено хранене | | 5.009 | 101.1 | 103.4 | 109.6 |
| Услуги | | 28.969 | 100.7 | 104.2 | 107.2 |

**Таблица 2**

|  |  |  |  |  |  |  |
| --- | --- | --- | --- | --- | --- | --- |
| **Хармонизирани индекси на потребителските цени за февруари 2025 година** | | | | | | |
|  |  |  |  |  |  |  |
| **Потребителски групи** | | **Тегла** | **II.2025** | | | |
| **2015 = 100** | **януари 2025 = 100** | **декември 2024 = 100** | **февруари 2024 = 100** |
| **‰** | **%** | | | |
| **00** | **Общ ХИПЦ** | **1000.000** | **142.09** | **100.4** | **102.2** | **103.9** |
| 01 | Хранителни продукти и безалкохолни напитки | 219.661 | 177.75 | 100.7 | 103.3 | 104.6 |
| 02 | Алкохолни напитки и тютюневи изделия | 56.922 | 135.58 | 101.0 | 102.8 | 107.0 |
| 03 | Облекло и обувки | 39.747 | 102.92 | 98.1 | 94.2 | 99.4 |
| 04 | Жилища, вода, електроенергия, газ и други горива | 96.547 | 158.90 | 100.6 | 104.8 | 105.6 |
| 05 | Жилищно обзавеждане, стоки и услуги за домакинството и за обичайното поддържане на дома | 69.081 | 125.77 | 100.3 | 100.6 | 99.9 |
| 06 | Здравеопазване | 76.061 | 128.18 | 100.4 | 101.6 | 102.7 |
| 07 | Транспорт | 141.190 | 121.56 | 99.4 | 100.8 | 102.6 |
| 08 | Съобщения | 53.837 | 95.26 | 102.3 | 104.8 | 100.9 |
| 09 | Развлечения и култура | 92.041 | 124.01 | 100.5 | 101.3 | 101.1 |
| 10 | Образование | 13.934 | 161.77 | 100.4 | 101.0 | 106.6 |
| 11 | Ресторанти и хотели | 82.002 | 178.05 | 100.7 | 103.2 | 109.6 |
| 12 | Разнообразни стоки и услуги | 58.976 | 148.78 | 100.5 | 103.1 | 106.1 |

**Таблица 3**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за февруари 2025 година** | | |
| (Проценти) | | |
| **Потребителски групи** | **Тегла** | **II.2025** |
| **януари 2025 = 100** |
| **Общ ИЦМК** | **100.000** | **100.6** |
| Хранителни продукти и безалкохолни напитки | 50.013 | 101.1 |
| Облекло и обувки | 3.895 | 97.6 |
| Жилища, вода, електроенергия, газ и други горива | 23.511 | 100.1 |
| Жилищно обзавеждане, стоки и услуги за домакинството и за обичайното поддържане на дома | 2.767 | 97.5 |
| Здравеопазване | 12.894 | 100.8 |
| Транспорт | 0.695 | 100.2 |
| Съобщения | 0.098 | 105.4 |
| Развлечения и култура | 0.561 | 100.2 |
| Разнообразни стоки и услуги | 5.566 | 101.6 |
|  |  |  |
| Хранителни стоки | 50.013 | 101.1 |
| Нехранителни стоки | 29.156 | 100.1 |
| Услуги | 20.831 | 100.1 |

**Таблица 4**

|  |  |  |  |  |
| --- | --- | --- | --- | --- |
| **Индекси на потребителските цени за януари 2025 година (окончателни данни)** | | | | |
|  |  |  |  | (Проценти) |
| **Потребителски групи** | | **Тегла** | **I.2025** | |
| **декември 2024 = 100** | **януари 2024 = 100** |
| **00** | **Общ ИПЦ** | **100.000** | **102.0** | **103.8** |
| 01 | Хранителни продукти и безалкохолни напитки | 29.826 | 102.5 | 104.4 |
| 02 | Алкохолни напитки и тютюневи изделия | 4.718 | 101.7 | 107.2 |
| 03 | Облекло и обувки | 4.552 | 95.8 | 98.2 |
| 04 | Жилища, вода, електроенергия, газ и други горива | 13.573 | 104.7 | 105.1 |
| 05 | Жилищно обзавеждане, стоки и услуги за домакинството и за обичайното поддържане на дома | 5.967 | 100.6 | 98.8 |
| 06 | Здравеопазване | 7.928 | 101.3 | 102.5 |
| 07 | Транспорт | 9.312 | 101.9 | 103.0 |
| 08 | Съобщения | 5.022 | 102.4 | 98.9 |
| 09 | Развлечения и култура | 7.645 | 101.7 | 105.3 |
| 10 | Образование | 0.509 | 100.7 | 106.8 |
| 11 | Ресторанти и хотели | 5.764 | 102.3 | 109.5 |
| 12 | Разнообразни стоки и услуги | 5.184 | 101.1 | 103.9 |
|  | |  |  |  |
| Хранителни стоки | | 31.131 | 102.5 | 104.3 |
| Нехранителни стоки | | 34.890 | 100.3 | 100.1 |
| Обществено хранене | | 5.009 | 102.3 | 109.2 |
| Услуги | | 28.969 | 103.5 | 106.7 |

**Таблица 5**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за януари 2025 година (окончателни данни)** | | |
| (Проценти) | | |
| **Потребителски групи** | **Тегла** | **I.2025** |
| **декември 2024 = 100** |
| **Общ ИЦМК** | **100.000** | **103.1** |
| Хранителни продукти и безалкохолни напитки | 50.013 | 103.2 |
| Облекло и обувки | 3.895 | 95.9 |
| Жилища, вода, електроенергия, газ и други горива | 23.511 | 105.1 |
| Жилищно обзавеждане, стоки и услуги за домакинството и за обичайното поддържане на дома | 2.767 | 104.7 |
| Здравеопазване | 12.894 | 102.4 |
| Транспорт | 0.695 | 100.3 |
| Съобщения | 0.098 | 100.0 |
| Развлечения и култура | 0.561 | 100.3 |
| Разнообразни стоки и услуги | 5.566 | 99.9 |
|  |  |  |
| Хранителни стоки | 50.013 | 103.2 |
| Нехранителни стоки | 29.156 | 100.7 |
| Услуги | 20.831 | 106.0 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и табл. 1 от приложението. [↑](#footnote-ref-1)
2. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и табл. 4 от приложението. [↑](#footnote-ref-2)
3. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 6 и 7 и табл. 2 от приложението. [↑](#footnote-ref-3)
4. За повече информация виж „Методологични бележки“ на стр. 6 и 7 и виж табл. 3 от приложението. [↑](#footnote-ref-4)
5. За повече информация виж „Методологични бележки“ на стр. 6 и 7 и виж табл. 5 от приложението. [↑](#footnote-ref-5)
6. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика“, 3.02.2020 г.:

   <https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-6)